Chaos in MidrandArgieffoto Verkeer in die Midrand-omgewing is Woensdag erg vertraag nadat taxi-bestuurders Allandaleweg versper het om te betoog oor taxi-roetes. “Hulle het die pad vroeg Woensdagoggend versper en dit het groot verkeersopeenhopings veroorsaak. Verkeer is herlei van Klipfontein na die N1-deurpad. Die pad is intussen oopgestel vir verkeer, maar die situasie bly gespanne,” het hoofsuperintendent Wayne Minnaar van die Johannesburgse metropolisie gesê. Metropolisie hou die situasie dop.